TMT คาดกำไร Q3/60 โตเด่นแนะนำซื้อราคาเป้าหมาย 20.00 บ.
TMT คาดกำไร Q3/60 โตเด่นแนะนำซื้อราคาเป้าหมาย 20.00 บาท
30 ต.ค. 2560

บล.เอเชีย เวลท์ ระบุในบทวิเคราะห์วันนี้(30ต.ค.) ว่า บริษัท ค้าเหล็กไทย จำกัด (มหาชน) หรือ TMT แนะนำซื้อราคาเป้าหมาย 20.00 บาท คาดว่าบริษัทจะมีกำไรสุทธิไตรมาส 3/60 ประมาณ 220 ล้านบาท เพิ่มขึ้น 52% เทียบช่วงเดียวกันของปีก่อน และเพิ่มขึ้น 502% เทียบไตรมาสก่อนหน้า ได้รับปัจจัยสนับสนุนจากราคาขายเหล็กในประเทศที่ปรับตัวขึ้นมาตามราคาตลาดโลกช่วยให้อัตรากำไรขั้นต้นปรับตัวดีขึ้น ด้านแนวโน้มอุตสาหกรรมเหล็กเป็นบวกจากนโยบายลดกำลังการผลิตเหล็กคุณภาพต่ำของจีน ประกอบกับความต้องการใช้เหล็กมีแนวโน้มปรับตัวดีขึ้นจากโครงการลงทุนภาครัฐขนาดใหญ่ รวมถึงเศรษฐกิจโลกที่ฟื้นตัว
Price Pattern ยังมีความแข็งแกร่งอย่างมากในแนวโน้มหลักที่เป็นแนวโน้มขาขึ้น (Uptrend) จากการเกิดทั้ง DaiIy, WeekIy, &amp; MonthIy Buy SignaI โดยมีเป้าหมายหลักอยู่ที่ 17.80 บาท ซึ่งหากสามารถปิดตลาดเหนือ 17.80 บาทได้ น่าจะได้เห็นเป้าหมายของการทำ New High ที่ 20.40 บาท